Source: https://alkotmanybirosag.hu/index.php/sajtomegjelenes?ev=2014
Timestamp: 2020-01-27 02:25:01
Document Index: 33523810

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'Kúria ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'Kúria ', 'bíróság ', 'bíróság ', 'bíróság ', 'bíróság ', 'bíróság ', 'Kúria ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság\n', 'bíróság ', 'Kúria ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'Kúria ', 'bíróság ', 'Kúria ', 'bíróság ', 'bíróság ', 'bíróság ']

Lenkovics Barnabás: az alapjogok és az alkotmányosság védelme kötelezett arra, hogy vállaljam
Az alapjogok és az alkotmányosság védelme miatt vállalta az Alkotmánybíróság elnöki posztját Lenkovics Barnabás, az Alkotmánybíróság 2015. február 25-ei hatállyal megválasztott elnöke, aki erről eskütételét követően nyilatkozott újságíróknak hétfőn az Országházban. (MTI)
Az Alkotmánybíróság következő elnökévé választotta Lenkovics Barnabás alkotmánybírót 2015. február 25-ei hatállyal az Országgyűlés hétfőn. (MTI)
Az alkotmánybírósági hatáskörök szűkítése, az alkotmánybíró-választás rendjének megváltoztatása, illetve az Alkotmánybíróság döntéseit felülíró alkotmányozási gyakorlat idején az alkotmánybíráskodás számára a túlélés is kérdésesnek tűnt, ezek után fontos eredmény, hogy az új szabályozás a jövőre nézve is megteremtette a hatékony alkotmánybíráskodás lehetőségét – mondta Paczolay Péter, a testület elnöke szerdán a rendszerváltás negyedszázados évfordulója alkalmából a Nemzeti Közszolgálati Egyetemen tartott konferencián. (MTI)
Devizahitel – Az Alkotmánybíróság megkezdte a bírói indítványok tárgyalását
Az Alkotmánybíróság teljes ülése kedden megkezdte a devizahiteles szerződések egyoldalú módosításainak tisztességtelenségével kapcsolatos törvényt támadó bírói indítványok tárgyalását, de döntés még nem született – közölte Bitskey Botond, az Alkotmánybíróság főtitkára az MTI érdeklődésére.
Van nemzetközi mércéje a vallásszabadságnak – jelentette ki a strasbourgi székhelyű Emberi Jogok Európai Bíróságára és az Európa Tanács Velencei Bizottságára utalva Paczolay Péter, az Alkotmánybíróság elnöke a Szabad egyház a szabad államban című konferencián pénteken Budapesten. (MTI)
Várhatóan hétfőn dönt az Alkotmánybíróság a fővárosi választási rendszerről
Budapest, 2014. július 16., szerda (MTI) – Várhatóan hétfőn dönt az Alkotmánybíróság az önkormányzati törvény fővárosi választási rendszerre vonatkozó rendelkezéseit támadó indítványokról – közölte Bitskey Botond, az Alkotmánybíróság főtitkára az MTI-vel szerdán.
Az Alkotmánybíróság megszüntette a hallgatói szerződés vizsgálatát
Budapest, 2014. július 15., kedd (MTI) – Az Alkotmánybíróság megszüntette a felsőoktatási törvény hallgatói szerződésre vonatkozó vizsgálatát.
Alkotmánybíróság: alaptörvény-ellenes az egészségügyi törvény egy bekezdése
Budapest, 2014. július 15., kedd (MTI) – Az Alkotmánybíróság alaptörvény-ellenesnek minősítette, ezért megsemmisítette az egészségügyi törvény azon bekezdését, amelyben a cselekvőképes ember közokiratban történő vizsgálatok, beavatkozások visszautasíthatóságának egyes részletszabályait rögzítették – közölte az Alkotmánybíróság kedden a honlapján.
Alkotmánybíróság: ki kell adni a Vértesi Erőmű és a System Consulting közötti szerződéseket
Budapest, 2014. július 15., kedd (MTI) – Az Alkotmánybíróság alkotmányellenesnek minősítette és megsemmisítette a Kúria azon határozatát, amely szerint a Vértesi Erőmű Zrt.-nek nem kell kiadnia a cég és a System Consulting Zrt. között köttetett szerződéseket az adatigénylőnek – közölte az Alkotmánybíróság kedden a honlapján.
Paczolay: az Alkotmánybíróság sürgős eljárásban tárgyalja a Fővárosi Közgyűlés választási szabályait
Budapest, 2014. július 12., szombat (MTI) – Az Alkotmánybíróság rendkívüli ülésen sürgős eljárásban tárgyalja a Fővárosi Közgyűlés megválasztásának szabályait, ősszel három alkotmánybíró mandátuma jár le, az alkotmánybíróságok jelölik ki a jogállam határait – többek között erről beszélt Paczolay Péter, az Alkotmánybíróság elnöke a Magyar Nemzet szombati számában megjelent interjúban.
Takarékszövetkezetek: összességében nem alkotmányellenes a szövetkezeti hitelintézetek integrációja, két pont ütközik az alaptörvénybe
Budapest, 2014. július 2., szerda (MTI) – A szövetkezeti hitelintézetek integrációja két ponton alkotmányellenes, összességében azonban megfelel az alaptörvénynek – mondta ki az Alkotmánybíróság szerdán közzétett határozatában.
Budapest, 2014. május 28., szerda (MTI) – Az Alkotmánybíróság elutasította azt az alkotmányjogi panaszt, amelyet a Kúria kommentekkel összefüggő ítélete ellen nyújtottak be.
Az Alkotmánybíróság megszüntette a tankönyvpiac rendjéről szóló törvény vizsgálatát
Budapest, 2014. április 14., hétfő (MTI) – Megszüntette az Alkotmánybíróság hétfői döntésével a tankönyvpiac rendjéről szóló törvény ellen benyújtott alkotmányjogi panasz ügyében az eljárást, mert az a vizsgált jogszabály hatályon kívül helyezése miatt okafogyottá vált.
Az Alkotmánybíróság elutasította az ombudsman gondnoksággal kapcsolatos indítványát
Budapest, 2014. április 1., kedd (MTI) – Az Alkotmánybíróság kedden elutasította az ombudsmannak az új polgári törvénykönyv (Ptk.) egyes, gondnokságra vonatkozó szabályainak megsemmisítésére irányuló indítványát.
Az Alkotmánybíróság elutasította a Kúria villanyoszlopon elhelyezett választási plakátokkal kapcsolatos döntése elleni panaszt (MTI)
Az Alkotmánybíróság közleménye a devizahitel-szerződésekkel összefüggő alkotmányértelmezésről
Budapest, 2014. március 14., péntek (MTI) – Az Alkotmánybíróság hétfő délelőtt nyilvános határozathirdetésen ismerteti a kormány devizahiteles indítványával kapcsolatos döntését – tájékoztatta Bitskey Botond, az Ab főtitkára pénteken az MTI-t.
Devizahitelek – Az Alkotmánybíróság hétfőn nyilvános határozathirdetésen ismerteti döntését
Az Alkotmánybíróság még nem hozott határozatot a közszereplők bírálhatóságával kapcsolatban
Az Alkotmánybíróság még nem hozott határozatot a közszereplők bírálhatóságával kapcsolatban, az ügy szerepel a testület jövő hétfői napirendjén – közölte Bitskey Botond, a testület főtitkára csütörtökön az MTI megkeresésére.
Alaptörvénybe és nemzetközi szerződésbe ütköző a 98 százalékos különadó
Alaptörvénybe és nemzetközi szerződésbe ütköző a 98 százalékos különadóra vonatkozó törvényi rendelkezés, ezért megtiltotta az alkalmazását az Alkotmánybíróság hétfőn meghozott határozatában.
Devizahitelek – Rövidesen meghozhatja elvi döntését az Alkotmánybíróság
Hétfőn ismét tárgyalja a kormány devizahiteles indítványát az Alkotmánybíróság, az ügy folyamatosan a testület napirendjén van, és rövidesen megszülethet a döntés – mondta Bitskey Botond, az Ab főtitkára az MTI érdeklődésére.
Adatkérés elutasításánál vizsgálni kell a döntés-előkészítésre hivatkozást
Budapest, 2014. február 12., szerda (MTI) – Érdemben kell vizsgálódniuk az eljáró bíróságoknak, ha a közérdekű adat kiadása iránti perben döntés-előkészítésre hivatkozva korlátozzák a nyilvánosságot – mondta ki az Alkotmánybíróság (Ab) a Pécsi Vízmű Zrt.-vel kapcsolatos adatkérési ügyben, a Kúria döntését megsemmisítve.
Devizahitelek: az Alkotmánybíróság ismét tárgyalt a kormány indítványáról
Budapest, 2014. február 11., kedd (MTI) – Az Alkotmánybíróság keddi teljes ülésén tárgyalt a kormány devizahitelekkel kapcsolatos alaptörvény-értelmezésre irányuló indítványáról, de még nem született meg a határozat – közölte Bitskey Botond, az Alkotmánybíróság főtitkára az MTI-vel.
Devizahitel: az Alkotmánybíróság kedden folytatja a kormány indítványának tárgyalását
Budapest, 2014. február 10., hétfő (MTI) – Az Alkotmánybíróság keddi teljes ülésén folytatja a kormány devizahitelekkel kapcsolatos alaptörvény-értelmezésre irányuló indítványának tárgyalását – közölte az Alkotmánybíróság főtitkára hétfőn az MTI-vel.
Az Alkotmánybíróság megsemmisítette a Kúria két munkajogi döntését a vesztegetéssel vádolt szegedi bíró ügyében
Budapest, 2014. január 28., kedd (MTI) – Az Alkotmánybíróság megsemmisítette a Kúria két munkajogi döntését egy megvádolt szegedi bíró ügyében, mert azok alaptörvény-ellenesek. Az Ab határozatának indoklása szerint a bírói függetlenséghez hozzátartozik, hogy akkor is jár a bíró részére illetménye, ha az ellene folyó büntetőeljárás miatt függesztették fel hivatalából, hiszen az összeférhetetlenségi szabályok is vonatkoznak rá, tehát például más kereső tevékenységet is csak nagyon korlátozott körben folytathat.
Január végén kezdi tárgyalni az Alkotmánybíróság a devizahitelekkel kapcsolatos ügyet
Január végén kezdi tárgyalni az Alkotmánybíróság a kormány devizahitelekkel kapcsolatos alaptörvény-értelmezésre irányuló indítványát – közölte Bitskey Botond, az Alkotmánybíróság (Ab) főtitkára pénteken az MTI érdeklődésére.